Þetta er ekki í fyrsta sinn sem leikmennirnir grípa til þessara aðgerða en það gerðu þeir einnig fyrir deildarleik gegn Mansfield Town og bikarleik gegn Kingstonian . Í síðarnefnda leiknum þurfti Macclesfield Town að tefla fram óreyndu varaliði en eigandi Macclesfield Town gerði upp við leikmenn aðalliðsins í tíma fyrir hinn leikinn . Þetta var í síðasta mánuði en nú er aftur komin upp þessi erfiða staða . Leikirnir í nóvember fóru báðir fram en leikurinn á móti Crewe gæti verið í hættu . Macclesfield Town var í fallsæti þegar Sol Campbell og Hermann Hreiðarsson tóku við en þeim tókst að halda liðinu uppi . Núna er Macclesfield Town er í kringum miðja deild með 23 stig út 19 leikjum . Það kom í ljós í réttarsal á dögunum að Macclesfield Town skuldi Sol Campbell 180 þúsund pund eða næstum því 29 milljónir íslenskra króna . Félagið skuldar ekki aðeins gamla knattspyrnustjóranum sínum heldur einnig breska skattinum . Skattaskuld Macclesfield Town verður tekinn fyrir í réttarsal rétt fyrir jól eða nánar til getið 18. desember næstkomandi .